
Ministru kabineta rīkojums Nr. 482
Rīgā 2022. gada 6. jūlijā (prot. Nr. 35 30. §)
Par valstij piekrītošo nekustamo īpašumu nodošanu Rīgas Stradiņa universitātes īpašumā
· 1. Pamatojoties uz Zemes pārvaldības likuma 17. panta pirmo un ceturto daļu, likuma "Par valsts un pašvaldību zemes īpašuma tiesībām un to nostiprināšanu zemesgrāmatā" 2. panta otrās daļas 3. apakšpunktu un 8. panta sesto daļu, izslēgt no rezerves zemes fonda un ierakstīt zemesgrāmatā uz valsts vārda Veselības ministrijas personā šādus valstij piekrītošos nekustamos īpašumus:
· 1.1. nekustamo īpašumu (nekustamā īpašuma kadastra Nr. 0100 063 0067) – zemes vienību (zemes vienības kadastra apzīmējums 0100 063 0066) 0,17 ha platībā – bez adreses Rīgā;
· 1.2. nekustamo īpašumu (nekustamā īpašuma kadastra Nr. 0100 064 0018) – zemes vienību (zemes vienības kadastra apzīmējums 0100 064 0018) 0,1099 ha platībā – bez adreses Rīgā.
· 2. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu atļaut Veselības ministrijai nodot bez atlīdzības Rīgas Stradiņa universitātes īpašumā šādus valstij piekrītošos nekustamos īpašumus:
· 2.1. nekustamo īpašumu (nekustamā īpašuma kadastra Nr. 0100 063 0067) – zemes vienību (zemes vienības kadastra apzīmējums 0100 063 0066) 0,17 ha platībā – bez adreses Rīgā;
· 2.2. nekustamo īpašumu (nekustamā īpašuma kadastra Nr. 0100 064 0018) – zemes vienību (zemes vienības kadastra apzīmējums 0100 064 0018) 0,1099 ha platībā – bez adreses Rīgā.
· 3. Rīgas Stradiņa universitātei saskaņā ar Publiskas personas mantas atsavināšanas likuma 42. panta pirmo daļu šā rīkojuma 2.1. un 2.2. apakšpunktā minētos nekustamos īpašumus:
· 3.1. izmantot akadēmiskās un profesionālās izglītības un pētniecības procesam nepieciešamās atbalsta infrastruktūras nodrošināšanai un attīstības veicināšanas funkciju īstenošanai;
· 3.2. bez atlīdzības nodot valstij, ja tie vairs netiek izmantoti šā rīkojuma 3.1. apakšpunktā minēto funkciju īstenošanai.
· 4. Pilnvarot Rīgas Stradiņa universitāti parakstīt nostiprinājuma lūgumu par nekustamo īpašumu ierakstīšanu zemesgrāmatā uz valsts vārda Veselības ministrijas personā, kā arī veikt citas nepieciešamās darbības nekustamā īpašuma ierakstīšanai zemesgrāmatā.
· 5. Rīgas Stradiņa universitātei, nostiprinot zemesgrāmatā īpašuma tiesības uz šā rīkojuma 2.1. un 2.2. apakšpunktā minētajiem nekustamajiem īpašumiem:
· 5.1. ierakstīt nekustamos īpašumus zemesgrāmatā uz valsts vārda Veselības ministrijas personā vienlaikus ar Rīgas Stradiņa universitātes īpašuma tiesību nostiprināšanu;
· 5.2. norādīt, ka īpašuma tiesības nostiprinātas uz laiku, kamēr Rīgas Stradiņa universitāte nodrošina šā rīkojuma 3.1. apakšpunktā minēto funkciju īstenošanu;
· 5.3. ierakstīt atzīmi par aizliegumu atsavināt nekustamos īpašumus vai apgrūtināt tos ar hipotēku.
· 6. Šā rīkojuma 5.3. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

